Nye sigtelser vælter frem mod den 78-årige oldefar, der lige nu er sigtet for at have krænket sit 10-årige oldebarn. Oldefaren er torsdag for retten i Hjørring. Her bliver han sigtet for også at have forgrebet sig på den 10-åriges lillebror, der nu er ni år. Overgrebene er sket i en periode fra 2005 til 2009 til drengens bopælsadresser. Ifølge sigtelserne har den 78-årige haft samleje og anden kønslig omgang med den 10-åriges lillebror. Den 78-årige er sigtet efter straffelovens paragraf 222, skt. 2. Den anvendes mod personer, der haft samleje med et barn under 12 år. Straffen kan være op til 12 års fængsel. Sagen kom frem i begyndelsen af december. Her var den 78-årige og tre andre for retten for at have forgrebet sig på en 10-årig pige. Siden har flere personer været fremme i medierne og fortalt, at den 78-årige også har forgrebet sig på dem.

Referat:
Den 78-årige oldefar fra Brønderslev, der er sigtet for at have krænket en 10-årig pige, står i dag overfor nye sigtelser. Han skulle også have forgrebet sig på pigens 9-årige lillebror.